ครับคือช่วงเดือน พ.ย.ปีที่แล้ว ผมลดน้ำหนักประมาณ 5-6 โล ในเดือนเดียวพอผ่านมาช่วงเดือน ก.พ. ผมก็ร่วงหนักมากเลยครับ ทั้งสระทั้งเป่าเป็นกำๆ ทั้งตามพื้นห้อง จนตอนนี้ผมบางมไ50-60% ได้เลยครับมันเกิดจากอะไรครับแล้วเมื่อไหร่ผมจะงอกกับมาปกติครับ ละตอนนี้ผมก็ยังร่วงอยู่เลยครับ แต่น้อยลงแล้ว ร่วงหวี สระเป่าวันนึง 40-50เส้นบางทีก็ 50 กว่าไม่เกือน 60 แบบนี้ถือว่าปกติยังครับ แล้วผมจะกลับมาเหมือนเดิมมั้ยครับ ผมอายุ25 เองครับ กรรมพันไม่มีใครหัวล้านนะครับ
สวัสดีค่ะ โดยปกติ ผมคนเราจะร่วงประมาณวันละ 50-100 เส้น และในวันที่สระผมอาจร่วงมากถึง 200 เส้นได้ แต่หากผมร่วงเกินวันละ 100 เส้น และติดต่อกันหลายวัน จนทำให้เกิดผมบางลง ถือว่าเกิดผมร่วงผิดปกติ ซึ่งเกิดได้จากหลายสาเหตุ เช่น1. ผมร่วงจากพันธุกรรม มักพบในผู้ชายมากกว่าผู้หญิง และพบเมื่ออายุมากขึ้น2. ความเจ็บป่วยทางร่างกาย เช่น หลังการผ่าตัดใหญ่ อาจมีผมร่วงได้ แต่ก็จะกลับมาเป็นปกติ3. มีโรคทางกายต่างๆ เช่น มีภาวะไทรอยด์ฮอร์โมนต่ำ ไตเรื้อรัง ตับเรื้อรัง เป็นซิฟิลิสในระยะที่ 2 โรคภูมิแพ้ตนเองบางชนิด โรคสะเก็ดเงิน โรคมะเร็ง เป็นต้น4.การใช้สารเคมีกับผมมากเกินไป เช่น การย้อมผม การดัดผม การทำสีผม ที่บ่อยเกินไป5. การได้รับการฉายรังสีรักษาและยาเคมีบำบัด รวมถึงยาบางประเภท เช่น ยารักษาความดันโลหิตสูง ยารักษาโรคเก๊าท์ ยาต้านเศร้า ยากันชัก ยารักษาไทรอยด์เป็นพิษ เป็นต้น รวมถึงการได้รับวิตามินเอมากเกินไป6. การขาดสารอาหาร โดยเฉพาะโปรตีน7. การเจ็บป่วยทางจิตใจที่รุนแรง เช่น โรคเครียด8. โรคกลากที่หนังศีรษะ หรือเชื้อราบนหนังศีรษะ แต่มักจะมีอาการคันมากร่วมด้วยทั้งนี้ หากในเดือน พ.ย. ที่ผ่านมา มีน้ำหนักลดลง 5-6 กิโลกรัม หากเกิดจากการตั้งใจลดน้ำหนัก ก็อาจเป็นผลทำให้ผมร่วงได้ เพราะอาจทานอาหารกลุ่มโปรตีนไม่พอ ซึ่งหากหลังจากนั้น น้ำหนักตัวไม่ได้ลดลงอีก และผมก็ไม่ร่วงลงมากแบบเดิมอีก ก็ไม่น่าผิดปกติอะไรค่ะแต่หากน้ำหนักตัวยังคงลดลงเรื่อยๆ และผมยังคงร่วงมาก จนบางขึ้นเรื่อยๆ ก็อาจเกิดจากโรคทางกายต่างๆ ดังกล่าวไป ซึ่งก็ควรไปพบแพทย์เพื่อตรวจหาสาเหตุค่ะส่วนการดูแลที่อาจช่วยไม่ให้ผมร่วงมากขึ้นไปอีก เช่น การเลือกใช้ยาสระผมและครีมนวดที่อ่อนโยน ไม่มีสารเคมีรุนแรงเกินไป เช่น เลือกที่ไม่ผสมสารซัลเฟต (SLS, SLES) ไม่ผสมสารซิลิโคน (silicone) เป็นต้น ไม่สระผมด้วยน้ำร้อน ไม่สระผมบ่อยเกินไป คือไม่สระเกินวันละ 1 ครั้ง และเวลาใช้ครีมนวด ควรใช้เฉพาะปลายผม ไม่ใช้โดยการเทบนหนังศีรษะ งดการใช้สารเคมีอื่นๆ โดยไม่จำเป็น เช่น สเปรย์ เจลแต่งผม เป็นต้น งดการไปทำสีผม ดัดผม ทานอาหารที่มีสารบำรุงเส้นผม เช่น วิตามินเอ วิตามินบี วิตามินซี ธาตุสังกะสี เป็นต้น